proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO AO IMPOSTO DE BENS INMOBLES DE NATUREZA URBANA CORRESPONDENTE AO EXERCICIO 2016
ADMINISTRACIÓN LOCAL — Municipal — Guarda, A (Recadación, 17/06/2016)

A Presidencia desta Corporación, mediante Resolución 0395/2016 de 6 de xuño aprobou o padrón do Imposto de Bens Inmobles de Natureza Urbana correspondente ao exercicio tributario 2016 do Concello da Guarda. A dita Resolución é definitiva en vía administrativa. O padrón fiscal exporase ó público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó abeiro do previsto no artículo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó contencioso-administrativo, no prazo dun mes a contar dende a exposición pública do padrón. De conformidade co previsto no artigo 14.1. c do Real Decreto Lexislativo 2/2004, de 05 de marzo, polo que se aproba o Texto refundido da Lei Reguladora das Facendas Locais, comunícase ós contribuíntes afectados que o período voluntario de cobranza do Imposto de Bens Inmobles de Natureza Urbana, para o Concello da Guarda será do día 01 de xullo de 2016 ao 07 de setembro de 2016, ámbalas dúas datas inclusive. O imposto deberá satisfacerse a través das seguintes entidades bancarias: O vencemento do prazo en periodo voluntario sen ter sido satisfeita a débeda, determinará o comenzo do procedemento de constrinximento, coa percepción do recargo da mora e demáis conceptos exisibels, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. A Guarda, 6 de xuño de 2016.—O Alcalde, Antonio Lomba Baz.
APROBACIÓN INICIAL DO EXPEDIENTE DE MODIFICACIÓN DO CADRO DE PERSOAL DO ORGANISMO AUTÓNOMO “XERENCIA MUNICIPAL DE URBANISMO”.
ADMINISTRACIÓN LOCAL — Municipal — Vigo (Presupostos e cadros de persoal, 08/08/2016)

De conformidade co artigo 169 do Real Decreto Lexislativo 2/2004, polo que se aproba o Texto Refundido da Lei Reguladora das Facendas Locais, exponse ó público o expediente nº 9.103/407 de modificación do cadro de persoal desta Xerencia Municipal de Urbanismo, aprobado inicialmente polo Pleno da Corporación na sesión ordinaria de data 26 de xullo de 2016, durante o prazo de quince días hábiles, que se contarán dende o seguinte ó da publicación deste edicto no BOP, durante os cales os interesados poderán examinalo e presentar reclamacións ante o Pleno. Considerarase definitivamente aprobado se durante o prazo citado non se presentasen reclamacións. Vigo, 1 de agosto de 2016.—A Vicepresidente, María José Caride Estévez.
DH. W36.54193. SOLICITUDE DE UNIÓN FENOSA DISTRIBUCIÓN, S. A., DE AUTORIZACIÓN OBRAS NO LUGAR DE A MOUTA, PARROQUIA DE TEIS (SAN SALVADOR), NO CONCELLO DE VIGO.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 25/08/2016)

Unión Fenosa Distrib. SA. solicita de Augas de Galicia co CIF: Q1500378C, a autorización de obras no lugar de A Mouta, parroquia de Teis (San Salvador), Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54193 As obras solicitadas consisten na canalización soterrada para liña de media tensión, de 270 ml, con ate 4 tubos de polietileno de diámetro 160 e 1 de diámetro 125, con cruce sobre canalización de regato innominado, tributario do Rego do Pugariño, 5 arquetas, seccionamento e centro de seccionamento fóra da zona de servidume, no lugar de A Mouta, Teis, Vigo (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 03 de agosto de 2016.—O Xefe da Área de Autorizacións e Concesións, Andrea Fatima M'hamed Vasylyk.
DEPÓSITO DE ESTATUTOS DO SINDICATO INDEPENDIENTE DE TRABAJADORES DE ENOR
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Outros documentos, notificacións e informacións públicas, 18/04/2016)

En cumprimento do disposto nos artigos 4.4 da Lei orgánica 11/1985, de liberdade sindical (BOE nº 189, do 8 de agosto) e 13.3 do Real decreto 416/2015, do 29 de maio, sobre depósito de estatutos das organizacións sindicais e empresariais (BOE nº 147, do 20 de xuño), faise pùblico que na Secciòn de Mediación, Arbitraxe e Conciliación desta xefatura territorial, foron depositados, con data 01/04/2016, logo de requirimento de emenda, acta de constitución e estatutos do SINDICATO INDEPENDIENTE DE TRABAJADORES DE ENOR (SIT-ENOR), que abrangue os seguintes ámbitos: Territorial: Provincia de Pontevedra. Funcional: Traballadores por conta allea do sector siderometalúrgico. Na súa condición de promotores asinan a acta de constitución: Rosa María González Balado, Ramón Iglesias Otero, Manuel Otero Dasilva, Manuel Lago Fernández e José Manuel Varela Malga. O texto dos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. Vigo, 1 de abril de 2016.—O xefe territorial, Ignacio Rial Santomé.
PADRÓN FISCAL DO SERVIZO DE ABASTECEMENTO, SANEAMENTO E DEPURACIÓN DE AUGAS CORRESPONDENTE Ó PRIMEIRO TRIMESTRE DO EXERCICIO 2016
ADMINISTRACIÓN LOCAL — Municipal — Bueu (Outros documentos, notificacións e informacións públicas, 12/04/2016)

Por decreto da Alcaldía-Presidencia de data 1 de Abril de 2016 aprobóuse o padrón fiscal presentado por AQUALIA do servicio de abastecemento, saneamento e depuración de augas do Concello de Bueu corre spondente ó primeiro trimestre do exercicio 2016. Por un importe total de CENTO CORENTA E SETE MIL TRESCENTOS SETENTA E TRES EUROS CON NOVENTA E UN CENTIMOS (147.373,91 euros), sendo o periodo voluntario de cobro desde o día 13 de Abril de 2016 ó 13 de Xuño de 2016 ámbolos dous inclusive de conformidade co previsto nos arts.12 do Texto Refundido da Lei Reguladora das Facendas Locais e 62.3 da Lei Xeral Tributaria. Procédese á exposición pública de dito Padrón durante o plazo de quince días a partir da publicación do anuncio de cobro no Boletín Oficial da Provincia, plazo durante o cal dito padron estará á disposición dos interesados no Concello e nas oficinas de Aqualia para que podan examinalo e presentar cantas reclamaciones estimen oportunas. Contra o acto de aprobación do Padrón podrá interponerse recurso de reposición ante o Alcalde-Presidente no plazo dun mes a contar desde o seguinte ó da finalización do período de exposición pública do Padrón, de conformidade ó lo previsto no artígo 14.2 do Real Decreto Lexislativo 2/2004, do 5 de marzo, polo que se aproba o Texto Refundido de la Ley reguladora das Facendas Locais A repercusión do canon de auga poderá ser obxecto de reclamación económico-administrativa ante a ante o órgano económico – administrativo da Comunidade Autónoma de Galicia (Xunta Superior de Facenda–Consellería de Facenda) no prazo dun mes dende que se entenda producida a notificación mediante a publicación do anuncio de aprobación no Boletín Oficial da Provincia do padrón. A falta de pagamento no período voluntario do sinalado canon dá auga dá Xunta de Galicia suporá a esixencia do canon de auga directamente ao contribuínte pola vía de constrinximento pola consellería competente en materia de facenda da Xunta de Galicia, consonte co disposto no artigo 49.7 do Decreto 136/2012 do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais Bueu, a 1 de Abril de 2016.—O Alcalde, Félix Juncal Novas.
APROBACIÓN PREZO PÚBLICO AULAS ABACO
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 31/10/2016)

Por medio do presente, e aos efectos do sinalado no artigo 59.6 da Lei 30/1992, do Réxime Xurídico das Administracións Públicas e do Procedemento Administrativo Común, faise público que, pola Xunta de Goberno Local do Concello de A Cañiza na súa sesión que tivo lugar o 14 de outubro de 2016, procedeuse a aprobación do acordo de fixación do PREZO PÚBLICO PARA A ACTIVIDADE AULAS DE ÁBACO, coas seguintes contías a satisfacer polos obrigados ao pago: Unicamente para familias numerosas empadroadas no Concello de A Cañiza: Contra o presente acordo de aprobación, que pon fin á vía administrativa cabe a interposición de recurso contencioso administrativo diante da Sala do contencioso administrativo do Tribunal Superior de Xustiza de Galicia, no prazo de dous (2) meses a contar dende o día seguinte ao da súa publicación. Documento asinado electrónicamente (art.19 da Lei 11/2007) por MIGUEL A. DOMINGUEZ ALFONSO, Alcalde do Concello de A Cañiza, A Cañiza, 19 de outubro de 2016.
IN407A 2014/22-4. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN DA INSTALACIÓN ELÉCTRICA MODIFICADO LMT, CT OUTEIRO-ATIOS (O PORRIÑO)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 19/04/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 31 de marzo de 2016.—O xefe territorial, Ignacio Rial Santomé.
RECTIFICACIÓN DOS PREGOS RELATIVOS Á CONTRATACIÓN DO ACORDO MARCO DO SERVIZO DE ASISTENCIA TÉCNICA DE "REDACCIÓN DE PROXECTOS DE URBANIZACIÓN, REURBANIZACIÓN, ACCESIBILIDADE E RECUPERACIÓN DOS ESPAZOS PÚBLICOS NA REDE DE ESTRADAS PROVINCIAIS"
ADMINISTRACIÓN LOCAL — Provincial — Deputación Provincial (Contratos administrativos, 23/09/2016)

A Xunta de Goberno da Deputación de Pontevedra, na sesión ordinaria de data 12 de agosto de 2016, adoptou aprobar o expediente e os pregos que rexen a contratación dun acordo marco relativo ao servizo de asistencia técnica de redacción de proxectos de urbanización, reurbanización, accesibilidade e recuperación dos espazos públicos na Rede de Estradas Provinciais de Pontevedra. En cumprimento da normativa legal vixente, a licitación iniciouse co envío do anuncio ao Diario Oficial da Unión Europea con data 17 de agosto do 2016, e coa publicación do anuncio de licitación no Boletín Oficial da Provincia número 163 de data 26 de agosto de 2016 e no Boletín Oficial do Estado número 203 de data 23 de agosto de 2016. Resultando que e reciben varias consultas por parte dos licitadores interesados no procedemento de referencia, relativas a solvencia económica e técnica esixida así como consultas relativas ao funcionamento do acordo marco. Polo centro xestor procedese a revisión dos pregos e tras a proposta efectuada á Xunta de Goberno da Deputación de Pontevedra, na sesión de data 16 de setembro de 2016, acordou: 1.- Aprobar á rectificación no Anexo I- Solvencia económica, financeira y técnica do Prego de Claúsulas Económico-Administrativas.2.- Incluír unha nota aclaratoria no Anexo I.- 1.2 Procedemento do Prego de Cláusulas Administrativas, no apartado “Funcionamento do acordo marco”. 3.- Conceder un novo prazo de presentación de proposicións de 52 días a contar desde o envío do anuncio de rectificación dos pregos ao Diario Oficial da Unión Europea e que tamén se especificará no Boletín Oficial da provincia de Pontevedra (BOPPO) e no Boletín Oficial do Estado (BOE). O pregos de prescricións técnicas e de cláusulas administrativas rectificados, así como toda a información relativa ao expediente, detállanse no Perfil do Contratante da web da Deputación de Pontevedra. A data límite de presentación de ofertas é o 07 de novembro de 2016. Pontevedra, a 19 de setembro de 2016.—O Deputado delegado.—O Secretario.
DH. W36.54356. SOLICITUDE DO CONCELLO DE REDONDELA PARA AUTORIZACIÓN DE TRABALLOS CORRESPONDENTES Á “MEMORIAVALORADA DE REPARACIÓN DE VIAL MUNICIPAL, NO CAMIÑO FIXÓN, SANESTABAN DE NEGROS”
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 12/09/2016)

O Concello de Redondela solicita de Augas de Galicia co CIF: Q1500378C, a autorización de obras no lugar de camiño Fixón, parroquia de Negros (Santo Estevo), Concello de Redondela (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54356 As obras solicitadas consisten na Traballos correspondentes á “Memoria Valorada de Reparación de Vial Municipal, no Camiño Fixón, San Estaban de Negros” consistentes en movementos de terras, demolición de antigo muro de contención, execución de novo muro con pezas de perpiaño de pedra de 8 ml de lonxitude e ata 7 m. de altura, reposición da tubaxe de formigón de canalización do río por outro de diámetro 200 cm, recheo de trasdós e reposición de pavimentos afectados do vial, en zona de dominio público hidráulico e de servidume en cruzamento co leito do río Negros, na parroquia de San Esteban de Negros, no concello de Redondela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 12 de agosto de 2016.—O Xefe da Área de Autorizacións e Concesións, Macarena Rocio Ruy Diaz Garcia Baltasar.
DELEGACIÓN DE MATRIMONIOS CIVÍS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 04/10/2016)

Fago público o Decreto da Alcaldía que se transcribe: Visto o expediente de casamento civil remitido polo Xulgado de Paz de Vilaboa para a celebración de matrimonios civís os días 28 de setembro e o 8 de outubro, de acordo coa Instrución de 26 de xaneiro de 1995 sobre autorización de matrimonio civil polos alcaldes, e por vontade dos contraentes Delegar no concelleiro Carlos Acuña Rubianes a celebración do matrimonio civil, que terá lugar o 28 de setembro de 2016, ás 12:00 horas, dentro termo municipal do Concello de Vilaboa Delegar na concelleira Ornela Fernández Salgado a celebración do matrimonio civil, que terá lugar o 8 de outubro de 2016, ás 13:00 horas, dentro termo municipal do Concello de Vilaboa Vilaboa, a 15 de setembro de 2016.—O alcalde, José Luis Poceiro Martínez (sinatura electrónica na marxe).
DH. V36.46902. SOLICITUDE DE EMILIO FERNÁNDEZ MONZONÍS DE AUTORIZACIÓN PARA O VERTIDO AO MAR DUN CAUDAL DE AUGAS RESIDUAIS DOMÉSTICAS PROCEDENTE DO CÁMPING ISLAS CÍES, NO PARQUE NACIONAL MARÍTIMO-TERRESTRE DAS ILLAS ATLÁNTICAS DE GALICIA (VIGO)
XUNTA DE GALICIA — CONSELLERIA DE MEDIO AMBIENTE, TERRITORIOE INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 17/03/2016)

Suzhen Compres Gaytan de Ayala de conformidade co artigo 116 do Regulamento Xeral de Costas, solicita autorización para o vertido ao mar (cunca da ría de Vigo) dun caudal máximo –concentrado entre os meses de xuño a outubro– de 24.000 m3/ano de augas residuais domésticas depuradas procedentes do cámping Islas Cíes asentado nas Illas de Monte Agudo e Faro, arquipélago das Illas Cíes, Parque Nacional Marítimo-Terrestre das Illas Atlánticas de Galicia (t. m. Vigo). As augas residuais domésticas xeradas no cámping son tratadas nun sistema de depuración por aireación prolongada con recirculación de lodos, deseñado para 700 habitantes equivalentes e dotado dos seguintes dispositivos: Posteriormente, e dende a fosa de acumulación, o efluente resultante é bombeado ata o punto final de vertido ao mar (cunca da ría de Vigo), a través dunha condución de polipropileno de 63 mm de diámetro e 300 m de lonxitude, soterrada a unha profundidade de 30 cm e con cota de saída –2 m sobre a BMVE. As coordenadas UTM do punto de vertido das augas residuais domésticas ao mar (cunca da ría de Vigo) son: X=507.595, Y=4.674.614 –datum ETRS89–. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello de Vigo; nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela; e no Servizo Territorial Sur de Augas de Galicia sito na rúa San Salvador nº 2–4º de Vigo; onde se atopa exposto o proxecto para que poida ser examinado por quen desexe. Santiago de Compostela, a 29 de febreiro de 2016.—O Xefe da Área de Vertidos, Carmen Zoraida Dalcy Canoura Goyanes.
CONVENIO DE COLABORACIÓN ENTRE A DEPUTACIÓN DE PONTEVEDRA E Ó CONCELLO DE VILAGARCÍA PARA POSTA EN VALOR DOS XACEMENTOS GALAICO-ROMANOS DA PROVINCIA DE PONTEVEDRA.
ADMINISTRACIÓN LOCAL — Provincial — Deputación Provincial (Subvencións, 16/06/2016)

De conformidade co establecido no artigo 18 da Lei 38/2003, de 17 de novembro, Xeral de Subvencións, e na base 25.16 das de execución do orzamento provincial para o ano 2016, publícanse as axudas económicas concedidas no mes de maio de 2016 e que foron tramitadas polo Servizo de Turismo Rías Baixas da Deputación de Pontevedra. Pontevedra, 06 de xuño de 2016.—A Xefa do Servizo de Turismo, Manuel Serafin Gahouchi Edroso.
SEGUNDA REUNIÓN PARA A CONSTITUCIÓN DUNHA COMUNIDADE DE REGANTES
SECCIÓN NON OFICIAL —  — Comunidad de Regantes da Parroquia de Angudes (Outros documentos, notificacións e informacións públicas, 31/03/2016)

Convócase ós residentes en Angudes, no concello de Crecente, á Xunta Xeral que vai ter lugar no adro da Igrexa parroquial de Angudes, o día 29 de Abril de 2016, en primeira convocatoria as 15:00 horas e en segunda convocatoria as 17:00 horas e nas que se trataran os siguientes asuntos: 1º.—Aprobación se procede, das ordenanzas e reglamentos polos que se rexira a Comunidade.2º.—Confirmación da Xunta Rectora.3º.—Rogos e preguntas.
MODIFICACIÓN ORZAMENTARIA 30-CRED EXTR-2016
ADMINISTRACIÓN LOCAL — Municipal — Ponteareas (Presupostos e cadros de persoal, 09/12/2016)

Aprobado inicialmente polo Pleno diste Concello en sesión celebrada o día 18 de outubro do 2016, expediente de modificación orzamentaria por habilitación de créditos extraordinarios número 30-CRED EXTR-2016, foi obxecto de publicación no B. O. P. número 208 de 31 de outubro do 2016 de acordo co disposto nos artigos 169.11 e 177.2 do Real Decreto Lexislativo 2/2004 de 5 de marzo. Transcurrido dito prazo sen que se presentaran reclamacións, considerase definitivamente aprobado sendo o Presuposto municipal resultante da modificación, resumido a nivel de capítulos da clasificación económica da estructura orzamentaria das Entidades Locais o seguinte: Contra a aprobación definitiva do indicado expediente de modificación orzamentaria, os/as interesados/as, podrán interpoñer recurso potestativo de reposición, ante o Pleno da Corporación no prazo dun mes a contar dende o día seguinte o da publicación diste edicto, o amparo do establecido no artigo 116.1 da Lei 30/92 de 26 de novembro, de réxime xurídico das Administracións Públicas e do Procedemento Administrativo Común, ou ben recurso contencioso-administrativo no prazo de dous meses contados a partir do seguinte o da sua publicación, ben ante o Xulgado do contencioso-administrativo de Pontevedra, ben ante o Xulgado do mesmo orde jurisdiccional da circunscripción na que teña o seu domicilio o interesado, a elección do/a demandante, de conformidade co disposto nos artigos 8.1 e 46.1 da Lei 29/1988 do 13 de xullo, reguladora da xurisdicción contencioso-administrativa. No en tanto o anterior, os interesados podrán interpoñer calqueira outro recurso que estimen axeitado a Dereito. Ponteareas, a 1 de decembro do 2016.—O Alcalde-Presidente, Xosé Represas Giráldez.
FORMALIZACIÓN DO CONTRATO DA OBRA "CAMBIO DE MATERIAL DE CUBRICIÓN DA NAVE DE DEPORTES NÁUTICOS"
ADMINISTRACIÓN LOCAL — Municipal — Bueu (Contratos administrativos, 11/02/2016)

a) Organismo: Concello de Bueu (Pontevedra) b) Dependencia que tramita o expediente: Servizo de contratación do departamento de Secretaría do Concello de Bueu c) Número de expediente: S/C50/15 a) Tipo: Administrativo de obras b) Obxeto: “Cambio de material de cubrición da nave de deportes náuticos” c) CPV: 45261213-0, 45261320-3, 45111100-9, 45261213-0, 44112400-2, 44112500-3, 90523000-9 e 79996100-3, d) Prazo de execución: Un (1) mes contado a partir do día seguinte ó da sinatura da acta de comprobación do replanteo. a) Tramitación: Ordinaria b) Procedemento: Aberto cun único criterio de adxudicación (prezo) c) Criterio de adxudicación: a oferta economicamente máis vantaxosa é a que incorpore o prezo máis baixo. a) Valor estimado: Coincidente co importe do proxecto: 60.812,57.-€ b) IVE aplicable: 21% c) Importe do IVE: 12.770,64.-€ d) Prezo de licitación: (IVE engadido): 73.583,21.-€ 56.549,52-€ a) Data de Adxudicación: 18.1.2016 b) Data de formalización do contrato: 25.1.2016 c) Contratista Adxudicatario: CETA CONTRATAS S. L, CIF. B-70342746. En Bueu, a 29 de xaneiro de 2016.—O Alcalde, Félix Juncal Novas.
LISTAXE PROVISIONAL ADMITIDOS/AS E EXCLUIDOS/AS PROCESO SELECTIVO DE ENCARGADO/A XERAL, OFICIAL 1º FONTANEIRO, ENCARGADO DE ALMACEN, OFICIAL 1º MANTEMENTO, OFICIAL 1º CONDUTOR E OFICIAL 1º XARDINERIA
ADMINISTRACIÓN LOCAL — Municipal — Poio (Persoal, oposicións, 24/05/2016)

Pola que se aproba provisionalmente a relación de admitidos/as e excluídos/as nos procesos selectivos de: Quenda Libre: Encargado/a Xeral, Oficial 1ª Fontaneiro Promoción Interna: Encargado de Almacén, Oficial 1ª Condutor, Oficial 1ª Xardinería e Oficial 1ª Mantemento. Dando cumprimento ao disposto na sexta das bases xerais e específicas que rexen a convocatoria dos procesos selectivos para cubrir prazas vacantes no Concello de Poio incluídas na oferta de emprego público 2015 e unha vez rematado o prazo de presentación de instancias, faise público a listaxe provisional de aspirantes admitidos e excluídos, de non presentarse alegacións contra a mesma elevarase a definitiva. As persoas aspirantes excluídas disporán dun prazo de 10 días hábiles, contados a partir do seguinte ao da publicación da listaxe provisional no Boletín Oficial da Provincia, para poder emendar, se fora o caso, o defecto que motivou a exclusión. Transcorrido o período de alegacións, publicarase a listaxe definitiva no Boletín Oficial, no taboleiro de anuncios e na páxina WEB do Concello xunto coa composición do tribunal cualificador e a data das probas do proceso selectivo. O feito de figurar incluído/a na relación de persoas admitidas e excluídas non prexulga que se lle recoñeza ás persoas interesadas posuír os requisitos esixidos no procedemento selectivo convocado, que deberán ser xustificados documentalmente no momento da contratación ou nomeamento. Poio, a 18 de maio de 2016.—O Alcalde, Luciano Sobral Fernández.
BASES E CONVOCATORIA QUE REXERÁN OS PREMIOS ÁS RONDALLAS OU RANCHOS DE REIS 2017
ADMINISTRACIÓN LOCAL — Municipal — Redondela (Outros documentos, notificacións e informacións públicas, 12/12/2016)

Regulación dos premios das Rondallas ou Ranchos de Reis que participen nos actos programados con motivo da Festividade de Reis do ano 2017. Destínanse 4.000,00 €, con cargo á aplicación orzamentaria 3341A481.0002, para os premios ás comparsas que participen nos actos programados con motivo da Festividade de Reis do ano 2017. Ao ser gasto de tramitiación anticipada, a concesión da subvención queda condicionada á existencia de crédito axeitado e suficiente no momento da resolución da concesión. Cada Rondalla participante recibirá un premio de 500,00 € ata o total do presuposto. No suposto de superar o presuposto será repartido proporcionalmente entre os solicitantes. Serán susceptibles de obter os premios regulados nestas bases as seguintes agrupacións: As Rondallas ou Ranchos de Reis deberán gardar unha unidade temática tanto no seu vestiario coma na súa actuación. Non se considerarán como Rondallas ou Ranchos de Reis con dereito a inscrición e participación aquelas que en anos anteriores repetiran, no substancial, o tema. Poderase excluír como beneficiario dos premios regulados nestas bases a todos aqueles que non acrediten as condicións mínimas esixidas. As Rondallas ou Ranchos de Reis que opten aos premios é condición imprescindible solicitar a inscrición da Rondalla ou Ranchos de Reis no Rexistro xeral de entrada do Concello (conforme modelo anexo). O prazo de solicitude comezará a partir do día seguinte ao da publicación no Boletín Oficial da Provincia do extracto da convocatoria e rematará o día 4 de xaneiro de 2017. No momento de formalizar a inscrición farase constar: O día da celebración do desfile o xurado concederá os premios aos participantes levantando acta da actuación destas e de ter cumprido os requisitos establecidos nas bases, e estará integrado por: Por outra banda, en todos os demais aspectos os premios rexeranse pola ordenanza xeral de subvencións do Concello de Redondela. As bases publicaranse no Taboleiro de anuncios, na páxina web do Concello de Redondela e no BOP. (Documento asinado dixitalmente na marxe)
DELEGACIÓN CONVOCATORIA E PRESIDENCIA XGL 07/10/16 EN DAVID REGADES FERNÁNDEZ
ADMINISTRACIÓN LOCAL — Municipal — Vigo (Outros documentos, notificacións e informacións públicas, 25/10/2016)

Por razóns alleas á vontade desta Alcaldía non resulta posible convocar e presidir a sesión ordinaria da Xunta de Goberno local do día 07 de outubro de 2016 e visto que tampouco é posible a presidencia da Miguel Alfredo Heim Veitia é polo que, ao abeiro do disposto no artigo 124.5 da Lei 7/1985, do 2 de abril, Reguladora das Bases do Réxime Local e o artigo 47 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, procede efectuar a correspondente delegación no Gustavo Enrique De Leo Morencos. Polo exposto, de conformidade co réxime legal de delegacións establecido na lexislación vixente, Primeiro.- Delegar no 2º Tenente de Alcalde, D. David Regades Fernández, a presidencia da Xunta de Goberno Local ordinaria de data 07 de outubro de 2016 e, no seu caso, a convocatoria e presidencia das Xuntas de Goberno de carácter extraordinario e urxente que se realicen nesa mesma data, así como a realización de todos os actos e trámites desa data necesarios para a execución dos acordos da Xunta de Goberno Local, entre outros, a sinatura das respectivas certificacións. Segundo.- Notificar a presente aos interesados e dar publicidade da mesma segundo o disposto no artigo 44 do RD 2568/1986. Vigo, a 6 de outubro de 2016.—O Alcalde-Presidente, Abel Caballero Álvarez.—O Secretario de Admon. Municipal, Manuel Xosé Lorenzo Penela.
DELEGACIÓN J. PARDO ATRIBUCIÓNS ADECUACIÓN INMOBLE AUDITORIO MAR DE VIGO PARA IMPLANTACIÓN UNED
ADMINISTRACIÓN LOCAL — Municipal — Vigo (Outros documentos, notificacións e informacións públicas, 18/02/2016)

Por Resolución desta Alcaldía de data 19 de xuño de 2015 levouse a cabo a estructuración das Áreas executivas e/ou materiais dirixidas polos Sres/as Concelleiros/as do goberno municipal, e a conseguinte atribución xenérica de competencias. En virtude de dita resolución foi creada entre outras a Área de Xestión Municipal, Persoal, Patrimonio e Administración Electrónica, dixida polo Concelleiro Delegado da Área, D. Francisco Javier Pardo Espiñeira, atribuindoselle a dirección, xestión, organización, planificación e coordinación da actuación na Area co fin de acadar os obxectivos previstos. Existindo unha serie de proxectos e asuntos determinados que pola súa natureza e carácter transversal requiren dunha delegación especial de conformidade co sinalado no artigo 43.5. a) do Regulamento de Organización, funcionamento e réxime xurídico das entidades locais, RD 2568/1986, de 28 de novembro, polo que se aproba o Regulamento de Organización, Funcionamento, e Réxime Xurídico das Entidades Locais, esta Alcaldía-Presidencia en exercicio da potestade de dirección do goberno e das organizactivas e estructurais, que en relación coa Administración Municipal, ostenta esta Alcaldía ex artigo 124.4 da Lei 7/1985, do 2 de abril, Reguladora das Bases de Réxime Local Primeiro.— Delegar no Concelleiro Delegado da Área de Xestión Municipal, Persoal, Patrimonio e Administración Electrónica D. Francisco Javier Pardo Espiñeira, tódalas atribucións precisas para a dirección técnica e política, xestión, seguimento, tramitación e execución necesarias para a realización das obras e instalacións precisas para a adecuación do inmoble alugado no Auditorio Mar de Vigo coa finalidade da implantación da Universidade Nacional a Distancia. Segundo.— Para os efectos da presente delegación utilizaranse os créditos necesarios dentro do programa de gasto 3231 (promoción educativa), sen prexuizo da modificación que sobre os créditos orzamentarios inicialmente previstos ou outras cuestións dos mesmos puidera efectuarse para garantizar a correcta execución do proxecto. Terceiro.— A presente Resolución entrará en vigor no mesmo momento da súa sinatura sen prexuizo da súa publicación no Boletín Oficial da Provincia, conforme co establecido no artigo 44.2 do RD 2568/1986 e na sede electrónica municipal conforme co disposto no artigo 6 da Lei 19/2013, do 9 de decembro de Transparencia, Acceso á Información Pública e Bo Goberno, así como na rede Intranet ao obxecto do seu coñecemento polas distintas dependencias e unidades administrativas Cuarto.— Dar conta ao Pleno da Corporación na primeira sesión que realice para o seu coñecemento Vigo, 3 de febreiro de 2015.—O Alcalde-Presidente, Abel Caballero Álvarez.—A Secretaria do Goberno Local, Mª Concepción Campos Acuña.
CONVOCATORIA XUNTA XERAL ORDINARIA
SECCIÓN NON OFICIAL —  — ComunidadE de Usuarios de Palmás-Costa (Outros documentos, notificacións e informacións públicas, 23/03/2016)

A que subscribe, Mª Jesús Cortegoso Calvar, N. I. F XXXXXXXXX veciña do lugar de Costa nº 5, parroquia de San Pedro de Domaio, CP 36957, concello de Moaña, Pontevedra, pola presente convoco á Xunta Xeral Ordinaria a todos os usuarios da Comunidade de Usuarios de Augas de Palmás-Costa, que se celebrará o 10-04-2016, ás 10:30 e ás 11:00 horas, na primeira e segunda convocatoria respectivamente, no local da Asociación de Montes de Domaio, coa seguinte orde do día: 1.- Lectura e aprobación, se é o caso, da acta anterior.2.- Presentación da memoria do ano 2015.3.- Estado de contas.4.- Información xeral.5.- Proposta de subir a cuota anual de socio.6.- Elección de novos membros da Xunta de Goberno e do Xurado.7.- Rogos e preguntas. A secretaria da Comunidade de Usuarios de Augas de Palmás Costa, Rosa Maria Xiuyun Sila Furman.
ANUNCIO EXPOSICIÓN PÚBLICA ORDENANZA REGULADORA LIMPEZA TERREOS DO CONCELLO DE SOUTOMAIOR
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 15/02/2016)

Aprobado inicialmente a “ORDENANZA MUNICIPAL REGULADORA DA LIMPEZA DE TERREOS E PROTECCIÓN CONTRA INCENDIOS FORESTAIS DO CONCELLO DE SOUTOMAIOR”, na sesión plenaria de data 28 de xaneiro de 2016, ábrese un período de información pública por prazo de 30 días, contados a partir do seguinte ó da inserción deste anuncio no Boletín Oficial da Provincia, para que calquera persoa poida examinar o devandito regulamento na Secretaría do Concello e formular as alegacións que estime pertinentes. Soutomaior, a 2 de febreiro de 2016.—O Alcalde, Agustín Reguera Ocampo.
AUTOS 830/2016 NOTIFICANDO SENTENZA 552/2016 A WOLF PACK SALE S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 27/12/2016)

Fago saber: Que no procedemento DSP 830/16 deste xulgado, seguido a instancia de Eric Robert Abel Dario Fatmi Somosierras contra WOLF PACK SALES, S. L., sobre despedimento, ditouse a seguinte resolución: Sentenza nº 552/16: Vigo, cinco de decembro do dous mil dezaséis. Visto e oído por min, Alejandro Couselo Barrio, Maxistrado Xuíz en función de apoio ó Xulgado nº 5 de Vigo, o procedemento nº 830/2016 deste xulgado, cuxo obxecto o constitúe unha reclamación por extinción do contrato de traballo por causas obxectivas. Foron partes no procedemento: 1.—Demandante: Eric Robert Abel Dario Fatmi Somosierras que compareceu no procedemento no seu propio nome e interese, defendida pola Caiyan Alcoceba Ojeda.2.—Demandada: Wolf Pack Sales S. L., que non compareceu no procedemento no seu propio nome e interese; Fondo de Garantía Salarial, que comapreceu no procedemento no seu propio nome e interese, defendido pola Letrada dao Fondo de Garantía Salarial Dona Kadiatou Scuturici Longhurst. (Seguen antecedentes de feito, feitos probados, fundamentos de dereito e xulgo). Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado WOLF PACK SALES, S. L., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, quince de decembro do dous mil dezaseis.—O Letrado da Administración de Xustiza.
EXPOSICIÓN PÚBLICA DA ORDENANZA DE SANEAMENTO E DEPURACIÓN DE AUGAS
ADMINISTRACIÓN LOCAL — Municipal — Grove, O (Ordenanzas e Regulamentos, 24/02/2016)

O Pleno do Concello do Grove en sesión ordinaria celebrada o 25 de xaneiro de 2016 adoptou entre outros o seguinte acordo: PRIMEIRO.—Aprobar inicialmente a Ordenanza do servizo de saneamento e depuración de augas residuais. SEGUNDO.—Someter dita ordenanza a información pública e audiencia aos interesados, coa publicación do anuncio no BOP e taboleiro de anuncios do Concello, polo prazo de 30 días para que poidan presentar reclamacións ou suxestións, que serán resoltas pola Corporación. De non presentarse reclamacións ou suxestión no mencionado prazo, considerarase definitivamente aprobada sen necesidade de acordo expreso do Pleno. TERCEIRO.—Facultar ao Sr. Alcalde-Presidente para subscribir e firmar toda clase de documentos relacionados con este asunto. O Grove, 5 de febreiro de 2016.—O Alcalde, José A. Cacabelos Rico.
ADXUDICACIÓN DO CONTRATO POR LOTES DO SERVIZO DE ACTIVIDADES CULTURAIS, EDUCATIVAS E DEPORTIVAS PARA OS MAIORES CALDENSES
ADMINISTRACIÓN LOCAL — Municipal — Caldas de Reis (Contratos administrativos, 07/11/2016)

Por Decreto da Alcaldía de data 21 de outubro de 2016, aprobouse a adxudicación por lotes do contrato do SERVIZO DE ACTIVIDADES CULTURAIS, EDUCATIVAS E DEPORTIVAS PARA OS PARA MAIORES CALDENSES, o que se publica aos efectos do disposto polo artigo 154 do TRLCSP aprobado polo RDL 3/2011, de 14 de novembro. a) Organismo: Concello de Caldas de Reis. b) Dependencia que tramita o expediente: Secretaría a) Tipo de contrato: servizos. b) Descripción do obxecto: SERVIZO DE ACTIVIDADES CULTURAIS, EDUCATIVAS E DEPORTIVAS PARA OS PARA MAIORES CALDENSES a) Tramitación: ordinaria. b) Pocedemento: aberto. a) Data: 21 de outurbo de 2016 b) Contratista: INFORMÁTICA SUEIRO, S. L. c) Nacionalidade: española d) Importe da adxudicación: oferta o prezo de 8.925,62 € máis 1.874,38 de IVE o que supón un total de 10.800,00 €, e as melloras ofertadas son: *Mantemento e soporte dos equipos informáticos utilizados no desenvolvemento da actividade durante a duración total do contrato. *Recuperación de clases por motivos de excursións, festivais, actividades puntuais, … organizadas polo Concello ou enfermidade ata 30 horas. *Clases específicas de manexo de Teléfonos Móbiles, Cámaras, Fotocopiadoras, Tablets, ou similares ata 30 horas. a) Data: 21 de outurbo de 2016 b) Contratista: SERVIPLUSTOTAL, S. L. c) Nacionalidade: española d) Importe da adxudicación: oferta o prezo de 975,00 € máis 204,75 € de IVE o que supón un total de 1.179,75 €, e as melloras ofertadas son: *Realización de exposicións dos traballos realizados polos maiores. *Recuperación de clases por motivos de excursións, festivais, actividades puntuais, … organizadas polo Concello ou enfermidade ata 30 horas. *Traballar de xeito individualizado, a través de técnicas pictóricas, psicomotricidade, os problemas de saúde asociados ao colectivo, ata 35 horas. a) Data: 21 de outurbo de 2016 b) Contratista: SERVIPLUSTOTAL, S. L. c) Nacionalidade: española d) Importe da adxudicación: Oferta o prezo de 5.900,00 € máis 1.239.00 € de IVE o que supón un total de 7.139,00 €, e as melloras ofertadas son: *Ofertar Obradoiros de Ximnasia de Relaxación ata 35 horas. *Recuperación de clases por motivos de excursións, festivais, actividades puntuais, … organizadas polo Concello ou enfermidade ata 30 horas. *Ofertar aos participantes na actividade sesión de Terapias Individuais ata 5 sesións/persoa. A formalización dos contratos terá lugar o 24 de outubro de 2016. Caldas de Reis, 21 de outubro de 2016.—O Alcalde, Juan Manuel Rey Rey.
POXA PÚBLICA A ALZA PARA POSTOS NAS FESTAS DE SANTIAGUIÑO DO BURGO E VIRXE PEREGRINA DURANTE OS ANOS 2016-17
ADMINISTRACIÓN LOCAL — Municipal — Pontevedra (Poxas, 04/04/2016)

O día 21 de marzo de 2016, aprobouse por Resolución da Concelleira de urbanismo, protección cidadá, servizos e festas o prego de condicións das autorizacións en réxime de concorrencia ou licitación pública e forma de poxa pública á alza para a ocupación do dominio público municipal mediante postos nas festas de Santiaguiño do Burgo e da Virxe Peregrina durante os anos 2016-2017. Organismo: Concello de Pontevedra. Descrición do obxecto: autorizacións dos postos nas festas de Santiaguiño do Burgo e da Virxe Peregrina durante os anos 2016-2017. Prazo de duración das autorizacións: 2 anos, nos termos establecidos na cláusula 9 do prego de condicións. Procedemento: en réxime de concorrencia ou licitación pública. Forma: poxa pública á alza. As sinaladas no anexo I e II do prego de condicións. - Información e documentación: no perfil do contratante do Concello na súa sede electrónica: sede. pontevedra. gal e no Concello de Pontevedra. Servizo de Cultura do Concello (Rúa Churruchaos, número 2, 1 andar, CP 36071, Pontevedra. Teléfono 986896528, fax 886212843) * Data límite de obtención de documentación e información: Ata a data de remate do prazo de presentación de proposicións. As sinaladas na cláusula 4 do prego de condicións. Data límite de presentación: 30 días hábiles seguintes ao da publicación do anuncio de convocatoria no Boletín Oficial da Provincia. A sinalada no artigo 7 do prego de condicións. No rexistro xeral do Concello de Pontevedra. A taxa ou canón que oferten os licitadores por ano e posto. Pontevedra, 21 de marzo de 2016.—A concelleira de urbanismo, protección cidadá, servizos e festas, María Carme da Silva Méndez.
DELEGACIÓN DA FE PÚBLICA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 24/08/2016)

EXPDTE: DELEGACIÓN FE EN DECRETOS CONVOCATORIAS E RELATIVOS A PETICIÓNS DESTAS, DO PLENO. TRÁMITE: Delegación da Secretaría Administración Municipal. De conformidade coas competencias atribuídas á Secretaría Xeral do Pleno en virtude dos arts.122.5 e D. Ad. Oitava da Lei 7/1985, así como o art.47 do Regulamento Orgánico do Pleno e das súas Comisións deste Concello, pode entenderse que lle corresponden a este órgano a convocatoria das sesións plenarias e das propias comisións informativas, asinando os decretos que a este efecto diten as súas Presidencias, entrando de cheo no eido propio da fe pública relativa ao Pleno municipal. Non obstante, para maior seguridade xurídica e posibilitar a ampliación desta fe, delégase, ao abeiro da devandita D. Ad. Oitava d) da Lei 7/1985: Para máis abastamento, procederase á publicación de presente no BOP. Pontevedra, 17.08.16.—O Secretario de Administración Municipal, Maria Virgilia El Harrar Tulloch.
CONCESIÓN DE SUBVENCIÓNS PARA ACTIVIDADES DE PROMOCIÓN DA MULLER E A IGUALDADE PARA O ANO 2016
ADMINISTRACIÓN LOCAL — Municipal — Redondela (Subvencións, 14/10/2016)

Vista a Base Décimo terceira das que regulan a concesión de subvencións para actividades de promoción da muller e a igualdade para o ano 2016 que establece a obrigatoriedade de publicación no Boletín Oficial da Provincia, na páxina web do Concello de Redondela e no Taboleiro de Anuncios do Concello das subvencións concedidas con expresión da convocatoria, o crédito orzamentario, as entidades beneficiaras, a cantidade concedida e a finalidade ou finalidades da subvención. Vistas as solicitudes presentadas en relación coa convocatoria de subvencións destinadas ás asociacións para actividades de promoción da muller e a igualdade, segundo as bases da convocatoria aprobadas polo Sr. Alcalde en data luns trece de xuño de dous mil dezaseis e publicado o extracto da convocatoria no Boletín Oficial da Provincia núm.114 do mércores quince de xuño de dous mil dezaseis, cuxa finalidade sexan: Visto o crédito global que se dispón para o outorgamento das subvencións a conceder por importe de 12.000 euros con cargo á partida 2311B/4890000 do orzamento vixente. Á vista do exposto, esta Alcaldía Punto único.- Ordenar a publicación no Boletín Oficial da Provincia, na páxina web do Concello de Redondela e no Taboleiro de Anuncios do Concello das subvencións concedidas con cargo á partida orzamentaria 2311B/48900, ao abeiro das Bases publicadas no Boletín Oficial da Provincia núm.114 do mércores quince de xuño de dous mil dezaseis, que son as que de seguido se relacionan: Redondela, 27 de setembro de 2016 Documento asinado electronicamente ao marxe
IN407A 2015/255-4. SOLICITANTE: ELÉCTRICA DE MOSCOSO SL PARA A INSTALACIÓN ELÉCTRICA LMTS, CTO SALGUEIRO EN COTOBADE
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 23/02/2016)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida Fernández Ladreda 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacions por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación. Relación de bens e dereitos afectados: Pontevedra, a 19 de xaneiro de 2016.—O Xefe Territorial, Ignacio Rial Santomé.
DH. W36.53444. SOLICITUDE DE SONIA GRELA AGUIAR DE AUTORIZACIÓN DE OBRAS NO LUGAR DE FORNO, CORDEIRO (SANTA COMBA).
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 26/10/2016)

Sonia Grela Aguiar solicita de Augas de Galicia a autorización de obras no lugar de Forno, parroquia de Cordeiro (Santa Comba), t. m. de Valga (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53444 As obras solicitadas consisten na construción dunha vivenda unifamiliar de planta case cuadrada e unha superficie aproximada de 50 m2 situada na parcela nº 359, pol.12, planos catastrais de rústica de Valga, no lugar de Forno, parroquia de Cordeiro (Santa Comba), no t. m. de Valga. Proxéctase una construción de planta soto, primeira e baixo cuberta, con cimentos e estrutura de formigón armado, situándose a una distancia mínima de 87,0 m do leito do dominio público hidráulico. Ademais solicítase o peche perimetral da finca con base da altura dun bloque de fibrocemento e tubos verticais de aceiro galvanizado separados cada 5,0 m, que soportarán o peche en tela metálica, ata unha altura de 1,80 m. O peche situarase a una distancia mínima de 66,0 m do leito do río. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Valga ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 05 de outubro de 2016.—O Xefe do Servizo Territorial, Ángel Gómez Rey.
CONVOCATORIA PRAZA AUXILIAR ADMINISTRATIVO SERVIZOS SOCIAIS.
ADMINISTRACIÓN LOCAL — Municipal — Baiona (Persoal, oposicións, 15/06/2016)

Aprobadas por resolución de alcadía de data 31/05/2016 as bases da convocatoria para a selección dun funcionario interino do posto auxiliar administrativo adscrito ao departamento de Servizos Sociais por substitución transitoria do titular de conformidade co disposto no artigo 10.1. do Texto refundido Estatuto Básico da función. Polo exposto procédese a publicación do anuncio para os efectos de que os interesados presenten as súas solicitudes no prazo de cinco días naturais contados a partir do día seguinte a publicación deste anuncio e segundo o establecido nas bases da convocatoria publicadas íntegramente na paxina www.baion.org.Baiona, 31 de maio de 2016.—O Alcalde, Ángel Rodal Almuiña.